คําสั่งกรมบังคับคดีที่ 448/2549เรื่อง การปฏิบัติงานบังคับคดีล้มละลายในสํานวนเจ้าหนี้มีประกันตามมาตรา 95----------------------------- เพื่อให้การปฏิบัติหน้าที่ของเจ้าพนักงานพิทักษ์ทรัพย์เกี่ยวกับการดําเนินการในสํานวนเจ้าหนี้ มีประกันตามมาตรา 95 แห่งพระราชบัญญัติล้มละลาย พุทธศักราช 2483 เป็นไปด้วยความเรียบร้อย เหมาะสม และเป็นแนวทางเดียวกัน จึงมีคําสั่งดังต่อไปนี้ข้อ ๑ กรณีเจ้าหนี้มีประกันยังไม่เคยฟ้องบังคับจํานองหรือขอรับชําระหนี้บุริมสิทธิ์ ตามประมวล กฎหมายวิธีพิจารณาความแพ่งมาตรา 289 ในคดีแพ่งและเจ้าหนี้มีประกันได้ยื่นคําร้องตามมาตรา 95 แห่ง พระราชบัญญัติล้มละลาย พุทธศักราช 2483 พร้อมนําส่งบันทึกถ้อยคํา เอกสารหลักฐานประกอบหนี้ และ เอกสารประกอบการยึดทรัพย์ครบถ้วน ให้เจ้าพนักงานพิทักษ์ทรัพย์รับคําร้องและทําการยึดทรัพย์ประกันภายใน วันนั้นแล้วพิจารณามีคําสั่งต่อไป หากเอกสารไม่ครบถ้วนให้แจ้งเจ้าหนี้นําส่งเอกสารให้ครบถ้วนและยึดทรัพย์หลักประกัน ภายใน 15 วันนับแต่วันยื่นคําร้อง มิฉะนั้นจะถือว่าทิ้งคําร้อง 1.1 การเลื่อนวันนัดสอบสวน ให้เจ้าพนักงานพิทักษ์ทรัพย์พิจารณาเหตุที่ขอเลื่อนโดย เคร่งครัดและให้เลื่อนกรณีจําเป็น แต่ทั้งนี้มิให้เลื่อนไปเกินกว่า 20 วัน และกําชับว่าในนัดหน้าจะไม่ อนุญาตให้เลื่อนอีกไม่ว่าด้วยเหตุใดๆ หากการขอเลื่อนไม่มีเหตุอันสมควรให้ถือว่าไม่มีพยานหรือไม่ติดใจ นําพยานมาให้การสอบสวน 1.2 ให้เจ้าพนักงานพิทักษ์ทรัพย์ทําความเห็นหรือคําสั่งให้เสร็จภายใน 15 วัน นับแต่วันเสร็จ การสอบสวน และงดการส่งสํานวนให้นักบัญชีคํานวณยอดหนี้ กรณีจําเป็นไม่อาจทําความเห็นหรือคําสั่งให้ แล้วเสร็จภายในกําหนดดังกล่าว ให้รายงานตามลําดับเพื่อขออนุญาตขยายระยะเวลาต่ออธิบดีหรือรองอธิบดี ผู้ได้รับมอบหมาย หรือผู้อํานวยการสํานักงานบังคับคดีและวางทรัพย์ภูมิภาคแล้วแต่กรณี 1.3 คําสั่งมาตรา 95 แห่งพระราชบัญญัติล้มละลาย พุทธศักราช 2483 ให้เสนออธิบดีหรือรอง อธิบดีผู้ได้รับมอบหมายเพื่อพิจารณาสั่งการหรือเห็นชอบ ในส่วนภูมิภาคให้เสนอความเห็นหรือคําสั่งพร้อม สํานวนให้ผู้อํานวยการสํานักงานบังคับคดีและวางทรัพย์ภูมิภาคสั่งการ เว้นแต่ความเห็นของผู้อํานวยการ สํานักงานบังคับคดีจังหวัดหรือสาขากับผู้อํานวยการสํานักงานบังคับคดีและวางทรัพย์ภูมิภาคแตกต่างกัน ให้ ส่งเรื่องให้อธิบดีหรือรองอธิบดีผู้ได้รับมอบหมายสั่งการ กรณีที่สําคัญหรือคดีมีทุนทรัพย์มากหรือมีปัญหา ยุ่งยากซับซ้อน ให้รายงานอธิบดีหรือรองรับผู้ได้รับมอบหมายคราบโดยเร็วข้อ ๒ กรณีเจ้าหนี้มีประกันได้ฟ้องบังคับจํานองหรือขอรับชําระหนี้บุริมสิทธิ์ ตามประมวลกฎหมาย วิธีพิจารณาความแพ่งมาตรา 289 ในคดีแพ่ง และศาลได้มีคําพิพากษาหรือคําสั่งให้เจ้าหนี้มีประกันได้รับ ชําระหนี้บุริมสิทธิ์แล้ว ให้เจ้าพนักงานพิทักษ์ทรัพย์ตรวจสอบเอกสารที่เกี่ยวข้อง หากพบว่าการทํานิติกรรม ของลูกหนี้ไม่อยู่ในข่ายเพิกถอนตามพระราชบัญญัติล้มละลาย พุทธศักราช 2483 ให้แจ้งเจ้าพนักงานบังคับคดี ดําเนินการบังคับคดีต่อไปในคดีแพ่งและจ่ายเงินที่ได้จากการขายทอดตลาดทรัพย์หลักประกันให้แก่เจ้าหนี้มี ประกันตามสิทธิแต่ไม่เกินวงเงินบุริมสิทธิ์ หากมีเงินเหลือให้ส่งเข้ากองทรัพย์สินของลูกหนี้ในคดีล้มละลายข้อ ๓ กรณีเจ้าพนักงานพิทักษ์ทรัพย์ยึดทรัพย์สินของลูกหนี้ซึ่งติดจํานองบุคคลภายนอกคดีซึ่งมิได้ ยื่นคําขอรับชําระหนี้หรือยื่นคําร้องตามมาตรา 95 แห่งพระราชบัญญัติล้มละลาย พุทธศักราช 2483 ให้ เจ้าพนักงานพิทักษ์ทรัพย์แจ้งการยึดทรัพย์สินให้เจ้าหนี้ผู้รับจํานองทราบ โดยระบุในหนังสือแจ้งการยึดว่า เจ้าพนักงานพิทักษ์ทรัพย์จะทําการขายทอดตลาดทรัพย์สินดังกล่าวโดยวิธีปลอดการจํานองหากเจ้าหนี้ผู้รับ จํานองประสงค์จะขอรับชําระหนี้จํานองจากเงินค่าขายทอดตลาดทรัพย์ดังกล่าว ให้ยื่นคําร้องพร้อม เอกสารประกอบหนีต่อเจ้าพนักงานพิทักษ์ทรัพย์ภายใน 15 วันนับแต่วันที่ได้รับหนังสือแจ้งการยึด แล้ว ให้เจ้าพนักงานพิทักษ์ทรัพย์ประกาศขายทอดตลาดทรัพย์โดยปลอดการจํานอง เมื่อขายทอดตลาดทรัพย์ได้ และเจ้าพนักงานพิทักษ์ทรัพย์มีคําสั่งคําร้องของเจ้าหนี้ผู้รับจํานองแล้ว ให้ทําบัญชีจ่ายเงินให้แก่เจ้าหนี้ผู้รับ จํานองตามคําสั่งของเจ้าพนักงานพิทักษ์ทรัพย์ หากเจ้าหนี้ผู้รับจํานองมิได้ยื่นคําร้องขอรับชําระหนี้จํานองต่อ เจ้าพนักงานพิทักษ์ทรัพย์ ให้ทําบัญชีกันเงินในส่วนของเจ้าหนี้ผู้รับจํานองไว้ และแจ้งเจ้าหนี้ผู้รับจํานอง ทราบ หากคดีไม่มีกิจการทรัพย์สินใดต้องดําเนินการต่อไปให้เจ้าพนักงานพิทักษ์ทรัพย์รายงานศาลขอให้มีคําสั่งปิดคดี อนึ่ง หากคําสั่งหรือบันทึกข้อความใดที่ขัดหรือแย้งกับคําสั่งนี้ ให้ถือปฏิบัติตามคําสั่งนี้ ทั้งนี้ ให้ถือปฏิบัติตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 20 เดือน ตุลาคม พ.ศ. 2549 (ลงชื่อ) สิรวัต จันทรัฐ (นายสิรวัต จันทรัฐ) อธิบดีกรมบังคับคดี